Barzdotasis baltikas

Barzdotasis baltikas () – baltikinių (Tricholomataceae) šeimos, baltikų (Tricholoma) genties grybų rūšis.

 Augimo vieta
Spygliuočių miškai, kalkinga dirva.
 Augimo laikas
Vasara, ruduo.
 Pagrindiniai požymiai
Kepurėlė plaušuotai žvynuota, rudai rusva, kotas pasišerpetojęs.

Vaisiakūniai vidutiniai, dideli. Kepurėlė 3–10 cm skersmens, retai didesnė, paplokščia, su gūbreliu, jos ochrinis paviršius raudonai rudai plaušuotas, žvynuotas, pakraščiai šviesesni, tankiai plaukuoti, barzdoti. Lakšteliai tankūs, gelsvi, kreminiai, priaugtiniai. Kotas 4–10×0,5–2 cm, vienodo storio, kietas, plaušuotas, žvyneliuotas, kepurėlės arba šviesesnės spalvos. Trama balsva, rusva, nemalonaus kvapo ir skonio. Sporos 5–7×3,5–5,5 μm.

Būdingi požymiai: vaisiakūniai raudonai rudos spalvos, pasišerpetoję.

Auga pavieniui, nedidelėmis grupelėmis spygliuočių miškuose, ypač eglynuose. Valgomas gerai išvirtas, menkavertis.

 Literatūra 
 Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1, 138 psl.

 Nuorodos 
 Barzdotojo baltiko nuotraukos

Kategorija:Agarikiečiai
Kategorija:Valgomi grybai